**Măștile**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noapte dragă așteptată,

Cu speranțe de schimbare,

Clopoței vestesc în poartă.

Ce ne-aduce anul oare?...

Vin strămoși în noaptea asta,

Inspirând capre ori urs,

Vin istorisind povestea

Ce s-a spus și s-a tot spus...

Nu e joc ,e-nțelepciune

Pogorâtă an de an.

”-Sunt schimonoseli- vor spune

Cei ce cred că nu-i un dar!...

Ța ,țața bate căprița

Locul să aducă roade,

”-Nu te da ,nu te lăsa

Că azi vremea are toane!...

-Eu dansez precum e lumea

Când la stânga când la dreapta,

Pasul meu nu e aiurea,

Doar al vostru sare treapta!”.

„-Joacă ,joacă ursule,

Primenește locul bine,

Să se coacă murele,

Adu an voinic ca tine!”

Sorcova ne sfătuia:

Tari ca fierul ca să fim,

Plugușorul ne-ndruma

Cum ogorul să-ngrijim!

Azi tradiția nu contează,

N-au la ce veni strămoșii!

(Azi nepoții nu cutează

Să-nțeleagă sfatul măștii...)

Vin strămoși în noaptea asta,

Măști purtând cu sens ascuns;

Câți înțelegem ce-i masca,

Să-i cinstim pentru recurs!...